ຫລາຍພັນຄົນ ປະທ້ວງ ການວາງລະເບີດ ຢູ່ປາກິສຖານ ທີ່ເຮັດໃຫ້ 58 ຄົນ ເສຍຊີວິດ
ຫຼາຍພັນຄົນ ຮ່ວມປະທ້ວງ ການວາງລະເບີດ ຢູ່ວັດອິສລາມແຫ່ງນຶ່ງ ໃນປາກິສຖານ ທີ່ເຮັດໃຫ້ 58 ຄົນ ເສຍຊີວິດ ແລະອີກ 50 ກວ່າຄົນບາດເຈັບ.
ພວກທີ່ນັບຖືສາສະໜາອິສລາມນິກາຍຊີໄອທ໌ຈຳນວນຫຼາຍພັນ ຄົນໄດ້ພາກັນລົງສູ່ຖະໜົນຫົນທາງໃນວັນເສົາມື້ນີ້ເພື່ອປະທ້ວງ ຕໍ່ການໂຈມຕີ ດ້ວຍລະເບີດຂະໜາດແຮງ ທີ່ວັດສາສະໜາອິສ ລາມຢູ່ແຂວງ Sindh ໃນລະຫວ່າງພິທີສູດມົນພາວະນາໃນວັນ ສຸກວານນີ້ ທີ່ເຮັດໃຫ້ມີຜູ້ເສຍຊີວິດຢ່າງໜ້ອຍ 58 ຄົນ ແລະໄດ້ ຮັບບາດເຈັບອີກຫລາຍກວ່າ 50 ຄົນ ຊຶ່ງບາງຄົນໃນຈຳນວນນີ້ ແມ່ນມີ ອາການສາຫັດ ທີ່ເມືອງ Shikarpur ຊຶ່ງເປັນບ່ອນທີ່ເກີດເຫດລະເບີດນັ້ນພວກ ໄວ້ທຸກຊາວຊີໄອທ໌ຊຶ່ງເປັນຊົນກຸ່ມນ້ອຍຫຼາຍໆພັນຄົນໄດ້ຈັດພິທີີ ສົ່ງສະການຂະໜາດໃຫຍ່ຮ່ວມກັນ ໃຫ້ແກ່ພວກທີ່ເສຍຊີວິດ ມີ ພວກທີ່ບໍ່ແມ່ນຊາວຊີໄອຈຳນວນນຶ່ງກໍເຂົ້າຮ່ວມໃນພິທີດັ່ງກ່າວ ເຫດລະເບີດເກີດຂຶ້ນທີ່ຄຸ້ມ Lakidar ໃນເມືອງ Shikarpur ຕັ້ງຢູ່ປະມານ 470 ກິໂລແມັດ ຫ່າງຈາກນະຄອນ Karachi ໄປທາງທິດເໜືອ ກຸ່ມ Jundallah ຂອງພວກມຸສລິມນິກາຍຊຸນນີ່ທີ່ແຍກໂຕອອກຈາກກຸ່ມຕາລີບານ ໃນປາ ກິສຖານ ໄດ້ອ້າງເອົາຄວາມຮັບຜິດຊອບ ໃນການໂຈມຕີຄັ້ງນີ້ ຊຶ່ງເປັນເທື່ອຫລ້າສຸດ ໃນ ວາມຮຸນແຮງທາງສາສະໜາທີ່ພວມເພີ້ມທະວີຂຶ້ນຢູ່ໃນປາກິສຖານ ພວກມຸສລິມນິກາຍຊຸນນີ່ຫົວຮຸນແຮງຈັດ ມັກທຳການໂຈມຕີຕໍ່ສະຖາບັນທາງດ້ານສາສະ ໜາຂອງຊາວຊີໄອທ໌ ທີ່ປະກອບເປັນນຶ່ງສ່ວນຫ້າຂອງປະຊາຊົນປາກິສຖານນັ້ນ ເລຂາທິການໃຫຍ່ຂອງອົງການສະຫະປະຊາຊາດທ່ານ Ban Ki-moon ກ່າວໃນວັນສຸກ ວານນີ້ວ່າ ທ່ານຕື່ນຕົກໃຈກ່ຽວກັບການໂຈມຕີທີ່ແນເປົ້າໝາຍໃສ່ຜູ້ຄົນ ຍ້ອນຄວາມເຊື່ອ ທາງສາສະໜາຂອງເຂົາເຈົ້າ ທ່ານໄດ້ຮຽກຮ້ອງໃຫ້ປາກິສຖານດຳເນີນຄວາມພະຍາຍາມ ເພີ້ມຂຶ້ນເປັນສອງເທົ່າ ເພື່ອໃຫ້ການປົກປ້ອງຄຸ້ມຄອງຕໍ່ຜູ້ທີ່ນັບຖືສາສະໜາ ແລະເປັນຊົນ ຊາດຊົນເຜົ່າກຸ່ມນ້ອຍ ມີຊາວຊີໄອທ໌ຫຼາຍຮ້ອຍຄົນໄດ້ຖືກສັງຫານໃນໄລຍະສອງປີທີ່ຜ່ານມານີ້ຢູ່ໃນປາກິສຖານ